**EKO KONG d.o.o.**

**za komunalne djelatnosti**

**Trg kralja Tomislava 1**

**Nova Gradiška**

**OIB: 37927943647**

**IBAN: HR3623600001102391918**

URBROJ: 210/2025

Datum: 19.05.2025.godine, Nova Gradiška

Na temelju odredbi Zakona o trgovini (Narodne novine broj: 87/08, 96/08, 116/08, 76/09, 114/11, 68/13, 30/14, 32/19, 98/19, 32/20 i 33/23) članaka 25. i 26. Pravilnika o minimalnim tehničkim i drugima uvjetima koji se odnose na prodajne objekte, opremu i sredstva u prodajnim objektima i uvjetima za prodaju robe izvan prodavaonica (Narodne novine broj: 66/09, 108/09, 8/10 i 108/14) te odredbi Općih uvjeta isporuke komunalne usluge javne tržnice na malo u Gradu Nova Gradiška (Novogradiški glasnik broj:7/2020) donosi se

**K U Ć N I R E D**

**Za Gradsku tržnicu Nova Gradiška**

**I.**

Javna tržnica na malo Nova Gradiška, Gundulićeva bb (u daljnjem tekstu: tržnica) sastoji se od otvorenog, zatvorenog i izložbeno-prodajnog djela.

**II.**

Na otvorenom dijelu tržnice vrši se prodaja s klupa, štandova i kioska. Dio otvorenog prostora tržnice pod nazivom Zelena tržnica namijenjen je prvenstveno prodaji s klupa voća, povrća, cvijeća i sadnica. Izložbeno-prodajni dio namijenjen je izlaganju odnosno prodaji prehrambenih i neprehrambenih proizvoda. Obrtnički štandovi na otvorenom dijelu tržnice namijenjeni su prodaji neprehrambenih proizvoda. Rashladne vitrine namijenjene su prodaju lakopokvarljivih namirnica (sir, jaja, gljive i slično). Kiosci su namijenjeni za obavljanje obrtničkih djelatnosti kao što su: prodaja prehrambenih i neprehrambenih proizvoda, tihi obrt i ugostiteljstvo.

U zatvorenom dijelu tržnice prodaja se vrši: • u specijaliziranim boksovima za prodaju prehrambenih proizvoda te • iz rashladnih vitrina za prodaju lakopokvarljivih namirnica ( mlijeko i mliječni proizvodi, jaja, tijesto i slično).

**III.**

Na klupama, štandovima, kioscima i poslovnim prostorima navedenih u stavku 2. ovog Kućnog reda, mogu se prodavati i drugi proizvodi prikladni i dozvoljeni za prodaju na tržnicama kao i pružanje usluga koje služe zadovoljavanju potreba kupaca. Za sve eventualne preinake na tržničkoj klupi (tende, dodatni stol itd.) mora ishoditi pismenu suglasnost Upravitelja.

**IV.**

Radno vrijeme tržnice sukladno članku 6. Općih uvjeta isporuke komunalne usluge javne tržnice na malo u Gradu Nova Gradiška je slijedeće: RADNIM DANOM: • prodaja na stolovima i štandovima od 7:00 do 13:00 sati • zgrada (mesnice, mliječni proizvodi, javni WC) SRIJEDOM I SUBOTOM: od 7:00 do 14:00 sati NEDJELJOM I BLAGDANIMA: Tržnica ne radi ( osim po posebnoj Odluci upravitelja).

Radno vrijeme je od 7:00 do 13:00 sati. Po potrebi Isporučitelj komunalne usluge javne tržnice (EKO KONG d.o.o.) može odlukom promijeniti radno vrijeme. Dostava roba na klupe odnosno uklanjanja s klupa može se odvijati najranije jedan sat prije početka odnosno najkasnije jedan sat nakon završetka rada s kupcima.

**V.**

Cjenik usluga Tržnice javno je objavljen na mrežnoj stranici EKO KONG d.o.o. (www.ekokong .hr).

**VI.**

Pravila ponašanja, način rada i poslovanja na tržnici utvrđeni su Općim uvjetima isporuke komunalne usluge javne tržnice na malo u Gradu Nova Gradiška, a koji su objavljeni na mrežnoj stranici društva EKO KONG d.o.o. ([www.ekokong.hr](http://www.ekokong.hr)).

**VII.**

Ovaj Kućni red stupa na snagu danom donošenja i od tog dana se primjenjuje te će biti javno objavljen u prostoru javne tržnice na malo u Novoj Gradiški i na mrežnoj stranici Društva EKO KONG d.o.o. (www.ekokong .hr).

D I R E K T O R

Tomislav Grašar, dipl.oec.